אברם גריגורייביץ' סברדלוב

אַבְּרַם גְרִיגוֹריֶיבִיץ' סְבֶרְדְלוֹב (ברוסית: Абрам Григорьевич Свердлов; ‏8 במאי 1912 - 2 באפריל 1991) היה יהודי סובייטי שזכה לעיטור גיבור ברית המועצות על פועלו כעוזר מפקד ומפקד להקת טרפדות במהלך מלחמת העולם השנייה. נולד בעיר סנט פטרבורג של האימפריה הרוסית לבן של פקיד. סיים 6 כיתות בבית הספר ולאחר מכן למד בבית ספר מקצועי. בהמשך עבד כחרט במפעל "בולשביק". הצטרף למפלגה הקומוניסטית בשנת 1930. התגייס לצי הסובייטי בשנת 1931. בשנת 1936 סיים את האקדמיה הימית של לנינגרד. נשלח לצי האוקיינוס השקט ופיקד שם על טרפדת ובהמשך גם על להקת טרפדות. במרץ 1940 התמנה למפקד להקת טרפדות בחטיבה של צי הבלטי. במהלך 1941 הטביע ספינת תובלה של קריגסמרינה בהדחק של 4000 טונות ועל כך הוענק לו עיטור הכוכב האדום הראשון ב-30 באוקטובר של אותה השנה. בינואר 1942 התמנה למפקד ביחידה צבאית של טרפדות מסוג דה-3. יחידתו הייתה אמונה על תצפיות, הצבת מוקשים ותקיפות אוניות קריגסמרינה. במהלך הפעילות נפצע קלות בגבו. ב-10 באוקטובר 1943 קיבל עיטורי המלחמה הפטריוטית הגדולה מדרגה שנייה על הטבעת אוניית משמר אחת ופגיעה בספינת משמר נוספת. ב-5 וב-8 ביוני 1944, במהלך הקרבות במפרץ נרבה, הטביעה יחידתו שלושה שולי מוקשים ושתי ספינות משמר (לפי מסמך הענקת העיטור גיבור המדינה, ארבעה שולי מוקשים וספינת משמר אחת). בעקבות כך הציע מפקדו בדיוויזיון השני (יחידה המקבילה לגדוד בצבא היבשה) להעניק לו עיטור נחימוב מדרגה שנייה שהוחלף בהחלטת נשיאות ברית המועצות לעיטור אושקוב מדרגה שנייה. ב-4 וב-5 ביולי תוך ניסיון למנוע מספינות האויב להיכנס למפרץ ויבורג, הטביע גְרִיגוֹריֶיבִיץ' סְבֶרְדְלוֹב שמונה ספינות קריגסמרינה. על כך הוענק לו עיטור הכוכב האדום הנוסף. בעקבות הטבעות אלו וכן הפלת מטוס יונקרס Ju 87, הוצע על ידי הוועד הצבאי של הצי הבלטי להעניק לו את עיטור "גיבור ברית המועצות" בתוספת עיטור לנין ועיטור "כוכב הזהב". ההחלטה התקבלה ב-22 ביולי כשגְרִיגוֹריֶיבִיץ' סְבֶרְדְלוֹב מחזיק בדרגת קפטן-לויטננט. ביולי אותה השנה הוטלה על קבוצת טרפדות בפיקודו משימת חסימת כניסה לאוניות קריגסמרינה למפרץ ויבורג. במהלך היומיים של החסימה הוטבעו 8 אוניות אויב. גְרִיגוֹריֶיבִיץ' סְבֶרְדְלוֹב סיים את המלחמה בדרגת קפטן מדרגה השלישית (המקבילה לדרגת רס"ן בצבא היבשה). לאחר המלחמה המשיך את שירותו בצי הסובייטי. יצא לגמלאות בדרגת קפטן מדרגה הראשונה. המשיך להתגורר בלנינגרד (שמה של סנט פטרבורג בזמן ברית המועצות) עם אשתו גלינה ובנו גריגורי. עבד כמהנדס בכיר במכון המחקר "אלקטרופריבור" (בתרגום "מכשיר חשמל") שעוסק בפיתוח מכשירי ניווט. בין השנים 1951 ל-1963 היה ראש הפקולטה לנשק ימי במכללה צבאית ימית עליונה למהנדסי נשק. ב-16 בינואר 1961 שוחרר מן השירות. נפטר ב-2 באפריל 1991 ונקבר בבית הקברות ליד הקרמטוריום של לנינגרד. מדיה וקבצים בנושא אברם גריגורייביץ' סברדלוב בוויקישיתוף מידע מבסיס הנתונים "גבורת העם" (רוסית) http://www.podvignaroda.ru/?#id=1519764870&tab=navDetailManUbil מידע מבסיס הנתונים "גבורת העם" (רוסית)] http://www.podvignaroda.ru/?#id=50054560&tab=navDetailManAward מידע מבסיס הנתונים "גבורת העם" (רוסית)] דף על שמו באתר "גיבורי המדינה" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) רודולף גוסב, "כאלו הם חיי טיל", סנט פטרבורג, 2012, עמ' 25 - 27(רוסית)